Na temelju članka 35. Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 25., stavaka 8. Zakona o poljoprivrednom zemljištu (Narodne novine, br. 20/18, 115/18 i 98/19), članka 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20 i 14/21), **Općinsko vijeće Općine Martijanec** na **01.** sjednici održanoj dana **29. srpnja 2021. godine**, donosi

**Program**

**korištenja sredstava ostvarenih od naknade za promjenu namjene poljoprivrednog zemljišta za 2021. godinu**

**Članak 1.**

Ovim Programom utvrđuje se namjensko trošenje sredstava ostvarenih od naknade za promjenu namjene poljoprivrednog zemljišta za 2021. godinu, koja su prihod proračuna jedinica lokalne i područne (regionalne) samouprave u iznosu od 30% od ukupnih prihoda od promjene namjene poljoprivrednog zemljišta na području Općine Martijanec.

**Članak 2.**

Očekivani prihod od naknade za promjenu namjene za poljoprivredno zemljište za 2021. godinu, u visini od 500,00 kuna, utrošit će se u svrhu okrupnjavanja, privođenja funkciji i povećanja vrijednosti poljoprivrednog zemljišta, a u skladu s namjenom utvrđenom u članku 25. stavku 7. Zakona o poljoprivrednom zemljištu. Sredstva su raspoređena u Program 1004 Gospodarstvo, aktivnost A100401 Poljoprivreda i gospodarstvo, konto 38117 – Tekuće donacije građanima i kućanstvima. Ukoliko planirana sredstva ne budu ostvarena u navedenom iznosu, naknadnim će se izmjenama i dopunama odgovarajuće uskladiti ovaj Program.

**Članak 3.**

Ovaj program stupa na snagu osmog dana od dana objave u „Službenom vjesniku Varaždinske županije“.

KLASA: 400-08/21-01/3

URBROJ: 2186/19-01-21-5

Martijanec, 29. srpnja 2021.

PREDSJEDNIK

OPĆINSKOG VIJEĆA

Stjepan Golubić